**BIZOTTSÁGI ÉS NEMZETISÉGI HATÁROZATOK**

**Szombathely Megyei Jogú Város Közgyűlése 2017. április 27-i**

**ülésére, a 10.c. napirend tárgyalásához**

**Szombathely Megyei Jogú Város Önkormányzata 2017. évi költségvetési rendeletének I. számú módosítása**

**110/2017 (IV.24.) GVB. sz. határozat**

A Gazdasági és Városstratégiai Bizottság a „Javaslat Szombathely Megyei Jogú Város Önkormányzata 2017. évi költségvetéséről szóló önkormányzati rendelet I. számú módosításának megalkotására” című előterjesztést megtárgyalta, és a rendelet-tervezetet az előterjesztésben foglaltak szerint javasolja a Közgyűlésnek elfogadásra.

**72/2017. (IV.25.) JTKB számú határozat**

A Jogi és Társadalmi Kapcsolatok Bizottsága a „Javaslat Szombathely Megyei Jogú Város Önkormányzata 2017. évi költségvetéséről szóló önkormányzati rendelet I. számú módosításának megalkotására” című előterjesztést megtárgyalta, és a rendelet tervezetet az előterjesztésben foglaltak szerint javasolja a Közgyűlésnek elfogadásra.

**16/2017. (IV.25.) BKKB számú határozat**

A Bűnmegelőzési, Közbiztonsági és Közrendvédelmi Bizottság megtárgyalta a „Javaslat Szombathely Megyei Jogú Város Önkormányzata 2017. évi költségvetéséről szóló önkormányzati rendeletének I. számú módosításának megalkotására” című előterjesztést, és azt a Közgyűlésnek elfogadásra javasolja.

**119/2017. (IV.26.) OSzB. sz. határozat**

Az Oktatási és Szociális Bizottság a „Javaslat Szombathely Megyei Jogú Város Önkormányzata 2017. évi költségvetéséről szóló önkormányzati rendelet I. számú módosításának megalkotására” című előterjesztést megtárgyalta, és a rendelet-tervezetet elfogadásra javasolja a Közgyűlésnek.

**19/2017. (IV.26.) ESzB. sz. határozat**

Az Egészségügyi Szakmai Bizottság a „Javaslat Szombathely Megyei Jogú Város Önkormányzata 2017. évi költségvetéséről szóló önkormányzati rendelet I. számú módosításának megalkotására” című előterjesztést megtárgyalta, és a rendelet-tervezetet elfogadásra javasolja a Közgyűlésnek.

**Szombathely Megyei Jogú Város Német Önkormányzata**

**Egyetértési jog gyakorlása**

**a Szombathelyi Napsugár Óvoda és a Szombathelyi Pipitér Óvoda**

**2016. évi maradvány elszámolásának jóváhagyásához**

**és 2017. évi költségvetésének módosításához**

**I.**

**NÖ 22/2017. (IV. 19.) sz. határozat**

Szombathely Megyei Jogú Város Német Önkormányzatának Képviselő-testülete megtárgyalta a Szombathelyi Napsugár Óvoda - *Sonnenstrahl Kindergarten, Steinamanger* (Szombathely, Pázmány Péter körút 26/a) és a Szombathelyi Pipitér Óvoda - *Färberkamille Kindergarten, Steinamanger* (Szombathely, Bem József u. 9/c.) 2017. évi költségvetésének módosításával kapcsolatos előterjesztést, amely a fenntartói megkeresés alapján Szombathely Megyei Jogú Város Önkormányzata 2017. évi költségvetési rendelete I. sz. módosításának részét képezi.

A Képviselő-testület az előterjesztett javaslatban foglaltak és a nemzeti köznevelésről szóló 2011. évi CXC. törvény 84. § (9) bekezdés b) pontja alapján

**egyetértését adja**

az alapító okiratuk szerint nemzetiségi nevelési-oktatási feladatot ténylegesen ellátó nevelési-oktatási intézmények 2017. évi költségvetésének módosításához.

A Képviselő-testület kéri a nemzetiségi önkormányzat elnökét, hogy az intézmények költségvetésének módosításáról szóló fenntartói megkeresés esetén gondoskodjon az egyetértési jog gyakorlásával kapcsolatos előterjesztés benyújtásáról.

A Képviselő-testület megbízza a nemzetiségi önkormányzat elnökét, hogy a határozatban foglaltakról tájékoztassa dr. Puskás Tivadar Polgármester Urat és dr. Károlyi Ákos Jegyző Urat.